Bestyrelsesmøde d. 21. januar kl. 19.00

# Deltagere: Jesper L., Michael B., Benny, Henrik og Søren C

Afbud: Jens Erik, Torben, Claus

Referent: Søren C

# Alkoholpolitik

* Der er flere, som har henvendt sig til Søren og udtryk en lille bekymring for, om alle deltagende brandmænd på en udrykning var ædru. Der er ikke konstateret påvirkede brandmænd på et skadested, men derfor kan det være en god idé, at udsende en indskærpelse, så der ikke er tvivl om retningslinjerne.
* Vi har samme grænse, som der er for at køre bil – 0,5 ‰
* Søren udsender en mail

# Klub for æresmedlemmer

* Bestyrelsen orienteres om opstartsmødet med Claus Muusmann
  + Claus er repræsentant på æresmedlemsklubben
  + Klubben har påtaget sig opgaven at lave en liste over samtlige æresmedlemmer igennem tiden
  + Claus har fået til opgave at finde ud af, hvilke opgaver som æresmedlemmer kunne finde interessant at løse/hjælpe med.
    - Det er vigtigt at æresmedlemmerne ikke føler sig udnyttet.
* Økonomi
  + Det besluttes, at klubben får 2000,- som klubben kan bruge til en eller flere aktiviteter, såsom påskefrokost, julefrokost eller lignende.

# Nyt køkken

* Søren har forespurgt TrekantBrand om økonomi til udskiftning af køkkenet.
  + TrekantBrand går i dialog med Vejen Kommune.
    - Søren afventer svar.
* Benny og Michael B. udarbejder et budget.

# Vinterfest

* Der er styr på det hele.
  + Bo og hans kone deltager
  + Michael og Søren byder velkommen
  + Der er underholdning mellem hovedret og dessert
  + Søren uddeler tegn mellem forret og hovedret
  + Som noget nyt, så er der ikke bordkort. Der er derimod lavet en bordplan, så man skal sidde ved et bestemt bord, men ikke en bestemt plads.
  + Der er hyret en DJ, som skal stå for musikken

# Status på skærm til udkald

* Søren er dialog med TrekantBrand, og hvis vi er heldige, så har vi en skærm inden for en måneds tid.
* Prisen bliver på ca. 5500,- hvor vi selv skal betale halvdelen og TrekantBrand betaler den anden halvdel
  + Jesper har tilbudt, at ølkassen gerne vil betale det beløb. Bestyrelsen takker ja til tilbuddet.

# Dato for march 2020

* 24. august (alternativt d. 17/8)
  + Søren kontakter brandværnsorkesteret.

# Workshop d. 21/3

* Søren planlægger workshoppen sammen med Jens Erik

# Fremtidig opbevaring af hestetrukket sprøjte

* Vognen er i øjeblikket opbevaret hos Ole Nyhøj. Han har solgt sin ejendom og skal fraflytte senest til december.
  + Vi skal derfor finde et nyt sted, hvor den kan opbevares.
    - Henrik undersøger om der er muligheder i Øster Lindet

# 6 måneders evaluering af Jakob H.

* Der er ingen indvendinger.
  + Benny og Søren tager en kort snak med Jakob

# Bordet rundt

* Henrik:
  + Vi bør fremadrettet bestille sodavand hos TrekantBrand.
    - Opfordring givet videre til Jesper L.
  + Henrik har kendskab til en ung mand fra Jels, som har været tilknyttet brandkadetterne. En af kriterierne for at være med i et brandkadetforløb er, at man er lidt ude på et skråplan. Henrik spørger om vi skal prøve at inddrage ham lidt i brandværnet.
    - Umiddelbart så kan vi godt, men afhænger hvordan hjælpen skal foregå
      * Henrik undersøger.
  + I forbindelse med udrykningen på Gastrupvej i december skete der nogle kiks i forbindelse med betjening af pumperne på tenderen. Søren meldte efterfølgende ud, at det var vigtigt, at man kunne bestride de poster, som man satte sig på i forbindelse med en udrykning.
    - Henrik kunne godt have ønsket en tydeligere markering af, at det ikke var godt nok. Søren har taget det til efterretning.
* Jesper L.:
  + Alternativ indtjening til brandværnet:
    - Skodborg laver en indsamling 1 gang om året. Skal vi ikke gøre det samme?
      * Søren tager fat i Peter Schmidt
* Michael B.:
  + Festudvalget synes, at familierne skal inviteres med til spisning til ryste-sammen turen. Festudvalget tilbyder at betale for aftensmaden.
    - Forslaget bliver vel modtaget af bestyrelsen og Henrik tager det med planlægningen af arrangementet.
* Benny:
  + Simkortet i tenderen er udskiftet, så det nu er TrekantBrand som betaler for det og ikke os. Det giver en besparelse på 60,- om måneden
  + Vi har en indboforsikring i Sønderjydske. Benny har undersøgt om vi ikke en lignende forsikring igennem TrekantBrand. Og det har vi.
    - Benny opsiger forsikringen og det giver en årlig besparelse på ca. 2300,-
* Søren
  + Introducering til Assign er forløbet fint. Men der er stadig et stykke vej inden, at alle er ordentligt inde i systemet. Søren arbejder videre med det.
  + Det ligger Søren meget på sinde, at vi får gang i noget omskoling i brandværnet. Dermed sikrer vi, at alle har det nødvendige kendskab til at kunne betjene køretøjer og maskiner.
    - Thor og Claus står for arbejdet, og de vil forsøge at have noget klar til øvelsen i marts eller april.
  + Esben har overtaget lederposten i bådgruppen. Dermed så skulle vi gerne være sikret en ordentlig kvalitet i arbejdet med båden og det dertilhørende udstyr.